
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 266 

5 Μαρτίου 2004 



ΑΠΟΦΑΣΕΙ Σ 

Αριθ. 9481 

Έγκριση πολεοδομικής μελέτης της έκτασης του Παρα- 
θεριστικού Οικοδομικού Συνεταιρισμού «Υπαλλήλων 
ΕΟΤ - Συν Π.Ε.» στη θέση «Κόκκινη Λούτσα»του δήμου 
Επιδαύρου (τέως δήμου Νέας Επιδαύρου), (ΝΆργολί- 
δος) και καθορισμός οριογραμμών τμήματος ρέμα¬ 
τος». 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 44,124,141,142,143 (παρ. 
2), 154,243,248,249,250 και 255του από 14.7.99 Π. Δ/τος 
«Κώδικας Βασικής Πολεοδομικής Νομοθεσίας (Δ'580), ό¬ 
πως τα άρθρα 243,248,249,250 και 255 τροποποιήθηκαν 
μετά άρθρα 4, 5, 6, 7 και 13 αντίστοιχα του Ν. 2831/2000 
«Τροποποίηση των διατάξεων του Ν. 1577/1985 «Γενικός 
Οικοδομικός Κανονισμός» και άλλες πολεοδομικές διατά¬ 
ξεις» (ΑΊ40). 

2. Τις διατάξεις των παρ.1, 2, 3 του άρθρου 6 του Ν. 
880/79 (Α'58) όπωςαντικαταστάθηκανμετηπαρ.1 του άρ¬ 
θρου 5 του Ν. 3010/2002 (Α' 91) «Εναρμόνιση του Ν. 
1650/1986 με τις οδηγίες 97/11 ΕΈ. και 96/61 Ε.Ε., διαδι¬ 
κασία οριοθέτησης και ρυθμίσεις για τα υδατορέματα και 
άλλες διατάξεις». 

3. Τις διατάξεις της παρ.18 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

4. Τις διατάξεις της παρ. 25β του άρθρου 13 του Ν. 
3212/31.12.2003 «άδεια δόμησης, πολεοδομικές και άλ¬ 
λες διατάξεις θεμάτων αρμοδιότητας Υπουργείου Περι¬ 
βάλλοντος, Χωροταξίας και Δημοσίων Έργων». 

5. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

6. Την 53586/6312/14.7.1988 απόφαση του Αναπληρωτή 
Υπουργού Περιβάλλοντος, Χωροταξίας καιΔημοσίων'Ερ- 
γων «Έγκριση προδιαγραφών πολεοδόμησης εκτάσεων 
που ανήκουν σε οικοδομικούς συνεταιρισμούς και 
οικοδομικούς οργανισμούς» (Β' 534). 


7. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β'1484/31.10.2001) 

8. Την 73936/4919/4.8.1994 απόφαση του Υπουργού 
Περιβάλλοντος, Χωροταξίας και Δημοσίων Έργων «Χω- 
ροθέτηση και οικιστική καταλληλότητα έκτασης για τον 
Παραθεριστικό Οικοδομικό Συνεταιρισμό «Υπαλλήλων 
ΕΟΤ - Συν.Π.Ε.». 

9. Την 52118/0-5541/6.11.1997 απόφαση της Διεύθυν¬ 
σης Τεχνικών Υπηρεσιών Νομαρχιακής Αυτοδιοίκησης 
Αργολίδας. 

10. Την 5173/2000 συμβολαιογραφική πράξη παραχώ¬ 
ρησης και μεταβίβασης κοινοχρήστων και κοινωφελών 
και ειδικών χρήσεων χώρων, ενώπιον της συμβολαιογρά¬ 
φου Αθηνών Ανδρομάχης Κλώνη - Κάραλη. 

11. Τις 55/1998 και 85/1997 γνωμοδοτήσεις του δημοτι¬ 
κού συμβουλίου Νέας Επιδαύρου. 

12. Την 1 /συν.5η/21.12.1998 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος. 

13. Τις 224/99 και 40/20004 γνωμοδοτήσεις του 
Κεντρικού Συμβουλίου Χωροταξίας Οικισμού και Περιβάλ¬ 
λοντος. 

14. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Επικυρώνεται, ο καθορισμός των οριογραμμών τμήμα¬ 
τος του ρέματος που βρίσκεται στη θέση «Κόκκινη Λού¬ 
τσα» του δήμου Επιδαύρου (Ν. Αργολίδος), που εγκρίθη- 
καν από τη Δ/νση Τεχνικών Υπηρεσιών Νομαρχιακής Αυ¬ 
τοδιοίκησης Αργολίδος και φαίνονται με κόκκινη γραμμή 
και με στοιχεία Ρ1, Ρ2, Ρ3 έως Ρ63 Ρ64 και Ρ65 στο σχετι¬ 
κό πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 18347/2001 πράξη του και που α¬ 
ντίτυπό του σε φωτοσμίκρυνση δημοσιεύεται με την 
παρούσα απόφαση. 

Άρθρο 2 

Εγκρίνεται το πολεοδομικό σχέδιο της έκτασης ιδιοκτη¬ 
σίας του Παραθεριστικού Οικοδομικού Συνεταιρισμού 

«Υπαλλήλων ΕΟΤ - Συν Π.Ε.» που βρίσκεται στη θέση 
«Κόκκινη Λούτσα» του δήμου Επιδαύρου (Ν. Αργολίδος) 
με τον καθορισμό οικοδομήσιμων χώρων, οδών, πεζο¬ 
δρόμων, χώρων πρασίνου, πλατείας και παιδικής χαράς, 
στάθμευσης αυτοκινήτων, χώρου κοινωνικών εξυπηρετή¬ 
σεων - καταστημάτων, βιολογικού καθαρισμού, αθλητι¬ 
κών υπαίθριων εγκαταστάσεων, υπαίθριας κολυμβητικής 
δεξαμενής και εμπορικού καταστήματος όπως οι παρα¬ 
πάνω ρυθμίσεις φαίνονται στα δύο (2) σχετικά πρωτότυ¬ 
πα διαγράμματα σε κλίμακα 1:1000 που θεωρήθηκαν από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 9481/2004 πράξη του και που αντίτυπάτους 
σε φωτοσμίκρυνση δημοσιεύονται με την παρούσα από¬ 
φαση. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής, της 
οποίας το πολεοδομικό σχέδιο εγκρίνεται με το άρθρο 2 
του παρόντος. 

Άρθρο 4 

Στους οικοδομήσιμους χώρους της παραπάνω περιο¬ 
χής επιτρέπεται η χρήση μόνο κατοικίας. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης ορίζονται ως εξής: 

Α. Για τους οικοδομήσιμους χώρους με χρήση κατοι¬ 
κίας 

Η αρτιότητα καθορίζεται από το εμβαδόν του οικοδομι¬ 
κού τετραγώνου, όπως φαίνεται στα διαγράμματα του 
άρθρου 2. 

Μέγιστο ποσοστό κάλυψης των οικοδομικών τετραγώ¬ 
νων: τριάντα τοις εκατό (30%) της επιφάνειας τους. 

Συντελεστής Δόμησης: τέσσερα δέκατα (0,4) με μέγι¬ 
στο εμβαδόν δομημένης επιφάνειας ανά μερίδα εκατό 
(100.00) τ.μέτρα. 

Μέγιστος αριθμός ορόφων των ανεγερθησομένων κτι¬ 
ρίων: δύο (2) με μέγιστο επιτρεπόμενο ύψος αυτών επτά 
και μισό (7,50) μέτρα συμπεριλαμβανομένου και του ύ¬ 
ψους της στέγης. 

Επιβάλλεται η κατασκευή στέγης σε ποσοστό τουλάχι¬ 
στον πενήντα τοις εκατό (50%) του περιγράμματος του 
κτιρίου με μέγιστο επιτρεπόμενο ύψος αυτής ένα και μισό 
(1,50) μέτρα και κλίση μέχρι τριάντα τοις εκατό (30%). 

Τα κτίρια τοποθετούνται ελεύθερα μέσα στο κόκκινο 
περίγραμμα, όπως φαίνεται στα διαγράμματα του άρ¬ 
θρου 2. 

Β. Γ ια οικοδομήσιμους χώρους ειδικών χρήσεων 

Μέγιστο ποσοστό κάλυψης: σαράντα τοις εκατό (40%) 
της επιφάνειας τους. 

Συντελεστής δόμησης : τέσσερα δέκατα (0,4) 

Μέγιστος αριθμός ορόφων των ανεγερθησομένων κτι¬ 
ρίων: ένας (1) με μέγιστο επιτρεπόμενο ύψος αυτών τέσ¬ 
σερα και μισό (4,50) μέτρα συμπεριλαμβανομένου και του 


ύψους της στέγης η κατασκευή της οποίας είναι υποχρε¬ 
ωτική. 

Τα κτίρια τοποθετούνται ελεύθερα μέσα στο κόκκινο 
περίγραμμα, όπως φαίνεται στα διαγράμματα του 
άρθρου 2. 

Στο Ο.Τ. 76 επιτρέπεται η ανέγερση ισογείου κτίσματος 
μέγιστης επιφάνειας εκατό (100,00) τ.μέτρα. 

Γ. Επιπλέον των ανωτέρω επιβάλλονται οι παρακάτω 
μορφολογικοί περιορισμοί: 

Απαγορεύεται η κατασκευή κτιρίων επί υποστηλωμά- 
των (ρίΙοΐίε). 

Η επικάλυψη της στέγης των κατοικιών γίνεται με κερα¬ 
μίδια βυζαντινού ή ρωμαϊκού τύπου. 

Απαγορεύεται η κατασκευή εξωστών συνεχόμενων σε 
δύο όψεις του κτιρίου. 

Τα κουφώματα κατασκευάζονται από ξύλο ή σίδερο ή 
πλαστικοποιημένο αλουμίνιο. 

Το συμπαγές των περιφραγμάτων των οικοπέδων γίνε¬ 
ται από σοβά χρώματος λευκού ή από εμφανή λιθοδομή 
με μέγιστο ύψος 0,50 μέτρα. 

Η εγκατάσταση ηλιακών συλλεκτών επιτρέπεται μόνο ε¬ 
φόσον η συλλεκτική επιφάνεια ενσωματώνεται πλήρως 
στην επιφάνεια της στέγης ή του δώματος, το δε δοχείο 
αποθήκευσης βρίσκεται στο εσωτερικό του κτιρίου. 

Απαγορεύεται η τοποθέτηση επιγραφών και διαφημίσεων 
στο δώμα ή πάνω από κατασκευέςτου δώματος και μέσα σε 
ακάλυπτους χώρους. Απαγορεύονται, επίσης οι κάθετες ε¬ 
πιγραφές στις προσόψεις των κτιρίων. 

Εξαιρούνται οι ενημερωτικού χαρακτήρα επιγραφές 
για τη διευκόλυνση της κυκλοφορίας (πινακίδες) και τη 
γνωστοποίηση της θέσης των κτιρίων δημόσιων ή κοινω¬ 
φελούς σκοπού του οικισμού. 

Πριν την έναρξη οποιονδήποτε σκαπτικών, εργασιών α¬ 
παιτείται η άδεια της αρμόδιας Υπηρεσίας του Υπουργείου 
Πολιτισμού. 

Γ ια την έκδοση των οικοδομικών αδειών απαιτείται η έ¬ 
γκριση της αρχιτεκτονικής μελέτης από την αρμόδια Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.) 

Μετά την έγκριση της πολεοδομικής μελέτης και πριν 
την υλοποίηση του ρυμοτομικού σχεδίου επί του εδά¬ 
φους πρέπει να εγκριθεί πλήρης μελέτη Περιβαλλοντικών 
Επιπτώσεων (Μ.Π.Ε.), σύμφωνα με τις ισχύουσες διατά- 
ξεις. 

Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Στην Υφυπουργό Περιβάλλοντος Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση της παρούσας απόφασης 

Αθήνα, 27 Απριλίου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΛΛιοΑν-οίντοζ 

ΤΡΑΓΑΝΟ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






